Қырғызстан 1 қыркүйектен бастап өзбекстандықтарға шекарасын ашады
"Қырғызстан 1 қыркүйектен бастап өзбекстандықтарға шекарасын ашады" | "https://abai.kz/post/119617"
TITLE: Қырғызстан 1 қыркүйектен бастап өзбекстандықтарға шекарасын ашады
URL: https://abai.kz/post/119617
META: "Қырғызстан 1 қыркүйектен бастап өзбекстандықтарға шекарасын ашады" | "https://abai.kz/post/119617"
DATE: 31.08.2020
AUTHOR(s): Abai.kz
TOTAL WORDS: 115
TEXT: 1 қыркүйектен бастап Қырғызстан Өзбекстан азаматтарына еліне кіруге рұқсат береді. Бұған Өзбекстанның COVID-19 бойынша эпидемиологиялық жағдайы тұрақты өлкелердің тізіміне кіргені себеп болды. Өзбекстан 1 қыркүйектен бастап коронавирус инфекциясының жайылуы бәсеңдеп, эпидемиологиялық жағдайы тұрақталған өлкелердің тізіміне 32-мемлекет болып кіреді. 21 тамызда Қырғызстанның сыртқы істер министрлігі коронавирустың жайылуы бәсеңдеген және эпидемиологиялық жағдайы тұрақталғаны байқалған 31 мемлекеттің тізіміне енген. Олар: Ресей, Грузия, Әзербайжан, Армения, Беларусь, Қазақстан, Түркіменстан, Белгия, Австрия, Ұлыбритания, Германия, Ирландия, Исландия, Италия, Латвия, Литва, Лихтенштейн, Люксембург, Португалия, Түркия, Швейцария, Швеция, Катар, Біріккен Араб Эмираттары, Қытай, Малайзия, Оңтүстік Корея, Пәкістан, Словения, Кувейт және Жапония. Қырғызстан 7 тамызда Түркия және Біріккен Араб Эмираттарымен әуе қатынасын қалпына келтірген. Қазір Ресеймен әуе байланысын қалпына келтіру жөнінде келіссөздер жүріп жатыр. Abai.kz
